stanford-oval/wikipedia huggingface dataset:
Esko Koivu

Esko Veli Koivu (19. lokakuuta 1932 Valkeala – 21. heinäkuuta 2004 Helsinki) oli suomalainen hallintojohtaja ja kirjailija.
Koivu valmistui valtiotieteen kandidaatiksi Helsingin yliopistosta 1957 ja opiskeli sitten Yhdysvalloissa taloustieteitä Fulbright-stipendin turvin.
Koivu oli aluksi jonkin aikaa Englannin suurlähetystön palveluksessa ja sitten hän toimi Turussa Auralan kansalaisopiston rehtorina ja Auralan settlementin isäntänä  1958–1963. Koivu toimi Kristillis-yhteiskunnallisen työkeskusliiton yleissihteerinä Helsingissä 1963–1968, HYKS:in apulaistalousjohtajana 1969–1979 sekä viimeksi Helsingin kaupungin terveysviraston hallintojohtajana 1980–1990. Hän jäi eläkkeelle 1990.
Koivu oli kunnallisen sopimusvaltuuskunnan jäsenenä 1970–1979 ja 1984–1990 sekä kunnallisen työmarkkinalaitoksen valtuuskunnan I varapuheenjohtajana 1987–1989.
Koivu julkaisi 1950-luvulla kaksi romaania joista ensimmäinen  Maanantai – aivan arkinen legenda  ilmestyi myös vironkielisenä käännöksenä Kanadassa 1965.
Teoksia

Maanantai – aivan arkinen legenda : romaani. WSOY 1955
Onnenlintu : romaani. WSOY 1956
Nashville, Tenn., U.S.A. 1957–1958 : kirjeitä. Esko Koivu, Helsinki 1977
Ihmisoikeudet Turkmenistanissa

Ihmisoikeudet Turkmenistanissa ovat kansainvälisten sopimusten ja Turkmenistanin kansallisen lainsäädännön määrittelemät jokaiselle ihmiskunnan jäsenelle yhtäläisesti kuuluvat vapaudet ja oikeudet. jotka pohjautuvat käsitykseen ihmisarvon yleismaailmallisesta yhtäläisyydestä ja loukkaamattomuudesta. Ne voidaan jakaa vapausoikeuksiin, poliittisiin, taloudellisiin, sosiaalisiin ja sivistyksellisiin oikeuksiin sekä oikeuteen tasapuoliseen kohteluun oikeudenkäynnissä.
Perustuslaki uusittiin 26. syyskuuta 2008. Nijazovin lainsäädäntö ja hallintoelin Halk Maslakhaty lakkautettiin. Uuden perustuslain mukaan presidentti nimittää ja erottaa tuomarit ilman parlamentaarista arviointia, kokoaa vaalilautakunnan ja voi julkaista sitovia määräyksiä. Presidentin valtakausi on rajoittamaton. Poliittiset puolueet ovat sallittuja.
Turkmenistanissa valtaa käyttää presidentti Gurbanguly Berdymuhamedov. Turkmenistanin hallituksen mukaan joulukuussa 2008 YK:n ihmisoikeusneuvostolle maassa ei ole mitään vakavia ihmisoikeusongelmia. Turkmenistanin elinikäisen presidentin Saparmurat Nijazovin kuolema on HRW:n mukaan parantanut joitakin Nijazovin pahimpia tapoja, vähentänyt eristystä ja lisännyt kiinnostusta maan energiavaroihin. Vaikka henkilökultti on vähentynyt Turkmenistanissa, maa on yhä yksi maailman rajoittavimmista maista. Turkmenistanissa on poliittisia puolueellisia oikeudenkäyntejä ja pidätyksiä, rajoituksia puhevapaudessa, kokoontumisessa, yhdistymisessä, liikkuvuudessa ja uskonnossa. Syyskuussa 2008 Turkmenistanissa hyväksyttiin uusi perustuslaki, joka lisää presidentin valtaa.
Vapausoikeudet

Tärkein vapaus on oikeus elämään. Kuolemanrangaistus poistettiin laista vuonna 1999. Sitä ennen siihen voitiin tuomit amurhasta, maanpetoksesta ja eräistä huumerikoksista. Tilastoja ei ole julkaistu mutta ilmeisesti kuolemantuomiota käytettiin etnekin huumerikoksissa.
Turkmenistan on allekirjoittanut kansainväliset sopimukset kuolemanrangaistuksen lakkauttamiseksi.
Yli 30 000 turkmeenia on kielletty matkustamasta ulkomaille vuodesta 2018. Sisäiset passit ja oleskelulupajärjestelmät estävät myös matkustamista maan sisällä. Useita ulkomailla asuneita Turkmenistanin kansalaisia on painostettu palaamaan kotimaahansa ja sen jälkeen asetettu matkustuskieltoihin ja/tai tuomittu pitkiin vankeusrangaistuksiin. Hallitus määrää vuosittain tuhansia ihmisiä puuvillaviljelmille pakkotyöhön, josta palkkaa maksetaan vähän tai ei lainkaan.
Vapausoikeudet > Asumisoikeusjärjestelmä Propiska

Propiska on vakituisen asuinpaikan rekisteröintijärjestelmä. Amnesty Internationalin mukaan järjestelmä lisää korruptiota, sillä monia sääntöjä kierretään lahjonnalla. Järjestelmä rajoittaa asukkaiden oikeuksia asumiseen, työpaikkoihin, sosiaalitukeen, terveydenhoitoon ja koulutukseen. Jos perheenjäsen muuttaisi sukulaisen luo ilman asumislupaa jakaakseen asunnon, menettäisi sukulainen työlupansa ja sosiaaliturvansa kuten eläkkeen. Poliisi ja turvallisuuspalvelut käyttivät Propiskan menettämisuhkaa estääkseen valituksia poliisin väärinkäytöksistä.
Poliittiset oikeudet ja tasa-arvo

Poliittisia oikeuksia ovat muun muassa äänioikeus, sananvapaus, kokoontumisvapaus ja yhdistymisvapaus.
Toimittajat ilman rajoja -järjestön kokoamassa maailman sananvapausindeksissä Turkmenistan oli 180 maan joukossa sijalla 179 vuonna 2020. Valtio kontrolloi kaikkea mediaa, ja maan harvat internetin käyttäjät pääsevät vain huolella rajattuun osaan verkkoa.
Toimittajat ilman rajoja -järjestön raportin mukaan Turkmenistanin lehdistönvapaus oli vuonna 2019 maailman rajoitetuin. Lähes kaikki tiedotusvälineet ovat Turkmenistanissa valtion kontrollin alla, ja muun muassa riippumattomia uutisia tai oppositioon suuntautunutta sisältöä tarjoavia verkkosivuja sensuroidaan. Vuonna 2008 viranomaiset rajoittavat pääsyä internetiin, ja samana vuonna tehostettiin estoja ihmisoikeusloukkauksia ja hallituksenpolitiikkaa arvostelevia verkkosivuja kohtaan. Maassa rajoitetaan myös satelliittitelevisioiden käyttöä.
Riippumattomia toimittajia ja heidän perheitään uhkailtiin vuonna 2008 ja estettiin työskentelemästä Turkmenistanissa. Turkmenistan vangitsi ihmisoikeusaktivisteja puolueellisten oikeudenkäyntien perusteella. Turkmenistanin viranomaiset kiusasivat Turkmenistanin oppositiosta kertovia riippumattomia toimittajia ja ihmisoikeusaktivisteja myös Armeniassa ja Azerbaidžanissa vuonna 2008. Marraskuussa 2008 Radio Free Europe/Radio Liberty edustajien matkapuhelimet estettiin.
Turkmenistanissa ihmisten turkmeenisyntyperä vaikuttaa kolmanteen sukupolveen syrjien etnisten vähemmistöjen oikeuksia koulutukseen ja työhön. Syrjintään sisältyy virat ministereinä, johtajina ja virat alueellisessa ja paikallisessa hallinnossa ja korkeampi koulutus. Koulutuspaikoissa on muutamia poikkeuksia perustuen hyviin suhteisiin tai lahjuksiin.
Turkmenistanissa vainotaan uskonnollisia vähemmistöjä sekä niitä muslimeja, jotka eivät noudata islamin virallisesti hyväksymää tulkintaa. Miesten välisen homoseksuaalinen kanssakäyminen on Turkmenistanissa rikos. Perinteiset sosiaaliset ja uskonnolliset normit edesauttavat rajoittamaan naisten koulutus- ja työmahdollisuuksia sekä lisäävät heidän riskiään joutua seksuaalisen väärinkäytön kohteeksi.
Turkmenistan on allekirjoittanut ja ratifioinut poliittisten oikeuksien sopimuksen.
Taloudelliset, sosiaaliset ja sivistykselliset oikeudet

Perusoikeuksiin kuuluvat myös taloudelliset, sosiaaliset ja sivistykselliset oikeudet. Tällaisia ovat esimerkiksi oikeus työhön, sosiaaliturvaan ja opetukseen. Julkisella vallalla on velvoite turvata ja edistää näiden oikeuksien toteutumista.
Valvonta

Turkmenistanin viranomaiset valvovat ankarasti kansalaisten välistä viestintää muun muassa nauhureiden ja kameroiden avulla.
Aseistakieltäytyminen

Yhdistyneiden kansakuntien ihmisoikeuskomitean vaatimuksista huolimatta Turkmenistan ei tarjoa mahdollisuutta asepalvelusta korvaavaan palvelukseen. Nuorten miesten asepalvelus kestää keskimäärin 2 vuotta ja artikla 58 vuoden 2016 perustuslaista kuvaa puolustuksen "pyhäksi velvollisuudeksi" kaikille ja toteaa asepalveluksen olevan pakollinen miehille. Vuonna 2019 Turkmenistanissa tiedetään olevan vangittuna 7 aseistakieltäytyjää, jotka ovat kaikki Jehovan todistajia.
Rangaistukset

Mielivaltaiset pidätykset ja uhkailut ovat yleisiä etenkin toisinajattelijoille, hyväksymättömien uskonnollisten ryhmien jäsenille, aktivisteille ja toimittajille, jotka työskentelevät ulkomaisten organisaatioiden kanssa. Olosuhteet maan vankiloissa ovat äärimmäisen ankarat, ja turvallisuusjoukot käyttävät rutiininomaisesti kidutusta, mikä voi johtaa vankien kuolemaan.
Rangaistukset > Mielipidevangit

Ihmisoikeuksien puolustajat Annakurban Amanklychev ja Sapardurdy Khadzhiev saivat seitsemän vuoden vankeustuomion “laittomasta aseiden hankinnasta, hallussapidosta tai myynnistä” oikeudenkäynnissä elokuussa 2006. He olivat kansalaisjärjestön Turkmenistan Helsinki Säätiön jäseniä. ETYKin mukaan elokuussa 2006 Annakurban Amanklychev pidätettiin laittomasta tietojen keruusta ja välityksestä kansalaisille ja ulkomaille. Samanaikaisesti tuomittiin Radio Free Europe/Radio Liberty kirjeenvaihtaja Ogulsapar Muradova. Hän kuoli epäselvissä olosuhteissa syyskuussa 2006.
Suhteet muihin maihin

EU:n edustajat vierailivat pääkaupungissa Ašgabatissa keskustelemalla hallituksen kanssa maan ihmisoikeuksista huhtikuussa ja kesäkuussa 2008. Huhtikuussa 2008 paineet ihmisoikeusaktivisteja kohtaan maan sisällä ja maanpaossa kasvoivat. Kansainvälinen Punainen Risti ei saanut vierailulupaa vankien tai vankien perheiden luo.
Euroopan unionin vapaan kauppapolitiikan ehtoihin sisältyy poliittisten vankien vapautus, maasta matkustusrajoitusten kumoaminen, koulutusjärjestelmän muokkaus kansainvälisten standardien mukaiseksi, ja kansainvälisten kansalaisjärjestöjen ja YK:n toiminnan salliminen.
Il Volo

| Il Volo |
| --- | --- |
 Il Volon jäsenet Gianluca Ginoble, Piero Barone ja Ignazio Boschetto Eurovision laulukilpailun aikaan vuonna 2015.
Tiedot
Toiminnassa:  2010–
Tyylilaji:  oopperapop
Laulukieli:  italia, englanti, espanja
Jäsenet:  Piero Barone   Ignazio Boschetto   Gianluca Ginoble  
Levy-yhtiö:  Geffen Records Universal Music Group/Interscope Records Sony Music Latin  
Aiheesta muualla
Kotisivut
Infobox OKNimi-testi OK: 
Il Volo esiintymässä Bogotássa, Kolumbiassa vuonna 2012.
Il Volo (italiaa, suom. lento) on italialainen oopperapop-musiikkia esittävä yhtye, joka on perustettu vuonna 2010. Yhtyeen jäsenet ovat tenorit Piero Barone ja Ignazio Boschetto sekä baritoni Gianluca Ginoble. Il Volo perustettiin vuonna 2010 yhtyeen jäsenien osallistuttua samana vuonna italialaiseen laulukilpailuun Ti Lascio Una Canzone.
Tietoja

Il Volo on julkaissut viisi albumia. Ensimmäisen albuminsa Il Volon se julkaisi vuonna 2010. Vuonna 2012 yhtye julkaisi albumin We Are Love ja seuraavana vuonna joulualbumin Buon Natale: The Christmas Album. Vuonna 2015 yhtye julkaisi lyhyen soiton Sanremo Grande Amore, jonka kaikki kappaleet liittyvät San Remon musiikkifestivaaliin. Il Volon viimeisin albumi on vuonna 2015 julkaistu L’amore si muove. Il Volo on esiintynyt myös Barbra Streisandin kanssa. Yhtyeellä on myös kaksi Billboard Latin Music Award -palkintoa. Il Volo piti Veronan areenalla konsertin italialaisen säveltäjän Ennio Morriconen kunniaksi kesällä 2021. Marraskuussa 2021 trio julkaisi Morriconelle omistetun tributtialbumin nimeltä Il Volo Sings Morricone.
Tietoja > Eurovision laulukilpailu 2015

Helmikuussa 2015 Il Volo voitti San Remon musiikkifestivaalit, joiden voittajana se pääsi edustamaan Italiaa vuoden 2015 Eurovision laulukilpailussa. Yhtye esitti kilpailussa kappaleen ”Grande amore” ja sijoittui kolmanneksi.
Diskografia > Albumit

Il Volo (2010, Geffen Records)
We Are Love (2012, Geffen Records)
Buon Natale: The Christmas Album (2013)
Sanremo grande amore (2015, Columbia Records)
L’amore si muove (2015, Sony Music International)
Ámame (2018)
Musica (2019)
Il Volo Sings Morricone (2021)
Aiheesta muualla

Kuvia tai muita tiedostoja aiheesta Il Volo Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Fenyylipropeenit

Safrolin rakenne, se on fenyylipropeeneihin kuuluva kemikaali.
Fenyylipropeenit, propenyylifenolit, alokenyylibentseenit ja allyylibentseenit ovat fenyylipropanoideja joihin on kiinnittynyt bentseenirengas, ja niihin on myös liittynyt allyyliryhmä. Ne ovat usein monolignolien johdannaisia.
Käännös suomeksi
Esma Redžepova

Esma Redžepova vuonna 2010.
Esma Redžepova (romaniksi Esma Rejepova) (8. elokuuta 1943 Skopje, Jugoslavia – 11. joulukuuta 2016 Skopje, Pohjois-Makedonia) oli pohjoismakedonialainen romanilaulaja. Hän aloitti laulamisen 1950-luvulla ja jatkoi uraansa 2010-luvulle saakka. Vuonna 2010 hän oli mukana omalla jaksolla yhdysvaltalaisen National Public Radion sarjassa 50 great voices, jossa esiteltiin musiikkihistorian merkittävimpiä laulajia. Redžepovalle myönnettiin Pohjois-Makedonian kansallistaiteilijan arvonimi vuonna 2013. Samana vuonna hän edusti Pohjois-Makedoniaa (tai tuolloista Makedonian tasavaltaa) Eurovision laulukilpailussa Malmössä yhdessä Vlatko Lozanoskin kanssa. Redžepova oli kaksi kertaa ehdolla Nobelin rauhanpalkinnon saajaksi hyväntekeväisyystyöstään lasten ja romanikulttuurin parissa. Hänellä oli 47 adoptiolasta.
Redžepova kuoli 73-vuotiaana lyhyen sairastelun jälkeen joulukuussa 2016.
Diskografia

Redžepovan varhaisimmat levytykset ovat 1960-luvun alusta ja uusimmat 2010-luvulta. Yhteensä julkaistuja albumeja ja singlejä on useita kymmeniä.
Jack Gleeson

| Jack Gleeson |
| --- | --- |
 Jack Gleeson vuonna 2022.
Henkilötiedot
Syntynyt: 20. toukokuuta 1992 (ikä 32) Cork, Irlanti
Ammatti:  näyttelijä
Näyttelijä
Aktiivisena:  2005–2014
Aiheesta muualla
IMDb 
AllMovie
Jack Gleeson (s. 20. toukokuuta 1992 Cork, Irlanti) on irlantilainen näyttelijä. Hänet tunnetaan muun muassa Joffrey Baratheonin roolistaan HBO:n televisiosarjassa Game of Thrones.
Ura

Gleeson aloitti teatteriharrastuksensa seitsemänvuotiaana Independent Theatre Workshopissa. Hänen ensimmäisiä elokuvaroolejaan olivat sivuosat elokuvissa Batman Begins (2005), Shrooms (2007) ja A Shine of Rainbows (2009). Vuonna 2010 hän esiintyi yhdessä päärooleista elokuvassa All Good Children. Variety-lehden arvostelija piti Gleesonia elokuvan ”suurena löytönä”.
Gleeson valittiin Game of Thrones -televisiosarjaan heinäkuussa 2009. Sarjan ensimmäinen tuotantokausi esitettiin vuonna 2011 ja Gleeson oli mukana näyttelijäkaartissa keväällä 2014 esitetylle neljännelle tuotantokaudelle saakka.
Gleeson on opiskellut filosofiaa ja teologiaa Trinity Collegessa Dublinissa. Vuonna 2012 hän kertoi, ettei aio jatkaa näyttelijänä enää Game of Thrones -pestin päätyttyä. Samana vuonna Gleeson sanoi tähtäävänsä akateemiselle uralle, mutta keväällä 2014 hän ei enää ollut yhtä varma tulevaisuudestaan arvellen, ettei tutkijan elämäntapa sopisi hänelle.
Gleeson on perustanut kolmen opiskelutoverinsa kanssa Collapsing Horse Theatre Companyn. Teatteriryhmä esitti näytelmää ”Bears in Space” Edinburgh Festivalilla 2014 ja Lontoossa elokuussa 2015.
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2002 | Reign of Fire | Kid (ei lopputeksteissä) |
| 2005 | Batman Begins | Little Boy |
| 2007 | Shrooms | Lonely Twin |
| 2009 | A Shine of Rainbows | Seamus |
| 2010 | All Good Children | Dara |
| 2021 | Rebecca’s Boyfriend | Rory |
| 2023 | In the Land of Saints and Sinners | Kevin Lynch |
Filmografia > Televisiosarjat

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2006–2008 | Killinaskully | Pa Connors Jr. |
| 2011–2014 | Game of Thrones | Joffrey Baratheon |
| 2020 | Out of Her Mind | Casper |
| 2023 | Sex Education | Mo |
| 2023 | The Famous Five | Thomas Wentworth |
Aiheesta muualla

Kuvia tai muita tiedostoja aiheesta Jack Gleeson Wikimedia Commonsissa
Jack Gleeson Internet Movie Databasessa. (englanniksi)
Eurocup Formula Renault 2.0 -kausi 2007

Eurocup Formula Renault 2.0-kausi 2007 oli sarjan 17:s kausi. Kausi alkoi Belgian, Zolderin radalla ja päättyi Espanjan Barcelonassa. Sarjan mestaruuden voitti uusiseelantilainen Brendon Hartley. Toiseksi sijoittui brittiläinen Jon Lancaster ja kolmanneksi ranskalainen Charles Pic.
Farbrausch

Farbrausch on saksalainen demoskene-ryhmä, jonka tunnetuimpia tuotoksia ovat vuonna 2000 julkaistu 64 kilotavun intro fr-08: .the .product sekä vuonna 2004 julkaistu 96-kilotavuinen ensimmäisen persoonan ammuntapeli .kkrieger. Farbrausch osoitti, että vaikuttavia ohjelmointitaidon näytteitä voi toteuttaa nykyisilläkin tietokoneilla, eikä teknisen vaikuttavuuden tarvitse tällöinkään olla ristiriidassa kuvallisen ja äänellisen estetiikan kanssa.
Aiheesta muualla

Viralliset kotisivut
Pouet.netin Farbrausch-sivu
Everett K. Ross

| Everett K>  Ross |
| --- | --- |
Luoja(t):  Kenny Martinez Christopher Priest
Kustantamo:  Marvel Comics
Ensiesiintyminen:  Ka-Zar Vol. 4, #17 (syyskuu 1998)
Henkilötiedot
Oikea nimi:  Everett Kenneth Ross
Ryhmäsidokset:  NSA Yhdysvaltain ulkoministeriö
Everett Kenneth Ross on fiktiivinen hahmo Marvel Comicsin sarjakuvissa, joka toimii Mustan Pantterin liittolaisena. Hahmo teki ensiesiintymisensä Ka-Zar -lehden neljännen sarjan numerossa 17 (syyskuu 1998).
Hahmon fiktiivinen historia

Everett Ross työskenteli Yhdysvaltain ulkoministeriölle. Hänen tehtävänsä oli toimia ulkomaalaisten diplomaattien saattajana Yhdysvalloissa. Hänen elämänsä ja näkemyksensä muuttuivat täysin, kun hän sai tehtäväkseen työskennellä T’Challalle, Mustaa Pantterille ja Wakandan hallitsijalle.
Ross on avustanut T’Challaa useita uhkia vastaan, jotka ovat uhanneet Wakandan asemaa. Vastineeksi T’Chala itse avusti Rossia monissa tämän omista tehtävistä. Ensimmäinen uhka oli roistomaisten vakoojien ryhmä 'Xcon', joka tuki Reverend Acheben johtamaa vallankaappausyritystä. Wakandan tuntevana asiantuntijana, Ross työskenteli myös NSA:n ja muutamien hallituksen virkamiesten neuvonantajana. Hän osallistui myös Wakandaa käsittelevään tapamiseen Valkoisessa talossa.
Ross toimi myös Shurin, Mustan Pantterin pikkusiskon, yhteyshenkilönä, kun Shuri oli hyväntahdon lähettiläänä vierailulla Yhdysvalloissa. Salamurhaajat hyökkäävät heidän kimpuunsa, mutta Shuri pelasti Rossin hengen.
Muissa medioissa > Televisio

Everett Ross esiintyi vuonna 2010 animaatiosarjassa Black Panther, ääninäyttelijänään David Busch.
Muissa medioissa > Elokuvat

Martin Freeman näyttelee Everett Rossia Marvel Cinematic Universen elokuvissa. Vuonna 2016 elokuvassa Captain America: Civil War hän työskenteli terrorismin vastaisessa yksikössä, raportoiden suoraan ulkoministeri Thaddeus Rossille ja toimien myös Sharon Carterin esimiehenä. Hän työskenteli Tony Starkin / Rautamiehen johtaman Kostajien ryhmittymän sekä T’Challan kanssa tarkoituksenaan pidättää Sokovian sopimusta rikkonut Steve Rogersin / Kapteeni Amerikan johtama Kostajien ryhmittymä sekä Wienin kansainvälisen keskuksen pommi-iskuun syylliseksi lavastettu James ”Bucky” Barnes / Talvisotilas. Lopussa hän vangitsi selliin pommi-iskun todellisen aiheuttajan, Helmut Zemon, jonka T’Challa oli pidättänyt Siperiassa.
Freeman jatkoi Everett Rossin roolissa vuoden 2018 elokuvassa Black Panther. T’Challa tapaa hänet Busanissa, Etelä-Koreassa, ja Ross paljastuu henkilöksi, joka oli tarjoutunut ostamaan vibraniumista tehdyn esineen, jonka Ulysses Klaue oli varastanut Lontoosta. Klaue saadaan pidätettyä, mutta Erik ”Killmonger” Stevens vapauttaa Klaue’n ja Ross haavoittuu luodista, joka oli tarkoitettu Nakialle. T’Challa vie Rossin parannettavaksi Wakandaan, jonka todellisesta kulttuurista ja politiikasta muu maailma oli tietämätön. Killmonger paljastuu myöhemmin T’Challan serkuksi, jonka isä N’Jobu oli aikoinaan palkannut Klaue’n varastamaan vibraniumia. Killmongerin voitettua T’Challalta Wakandan kuninkuus, Ross auttoi Ramondaa ja Shuria pelastamaan T’Challan hengen ja myöhemmin taistelussa ohjaa wakandalaista hävittäjää estääkseen Killmongerin kätyreitä kuljettamasta aseita pois Wakandasta. Lopputekstien välissä näytetyssä kohtauksessa Ross on YK:n kokouksessa, jossa T’Challa kertoo maailmalle totuuden Wakandasta.
Elokuvassa Black Panther: Wakanda Forever (2022), hän välittää Shurille ja Okoyelle CIA:n selän takana tietoja Riri Williamsista. Hän yrittää myös yrittää estää sodan syttymisen Yhdysvaltojen ja Wakanda välille, kun Yhdysvaltojen hallitus syöttää wakandalaisia talokanilaisten hyökkäyksistä. Mutta CIA:n uusi johtaja, Valentina Allegra de Fontaine, saa tietää tietovuodosta, ja pidättää Rossin syytettynä maanpetoksesta. Okoye kuitenkin vapauttaa hänet myöhemmin.
Disney+-sarjassa Secret Invasion (2023), Ross oli joutunut skrullien ja näiden uuden kenraalin, Gravikin, vangiksi. Sarjan ensimmäisessä jaksossa, ”Elpyminen”, Rossiksi tekeytynyt skrulli yritti tappaa CIA-agentti Prescodin, joka oli saanut tietää skrullien aikeista, mutta skrullien karkotettu alkuperäinen kenraali Talos tappaa kyseisen skrullin. Sarjan päätösjaksossa, ”Koti”, tapettuaan Gravikin, Taloksen tytär G’iah vapauttaa kaikki skrullien vangitsemat ihmiset, mukaan lukien oikean Rossin sekä James Rhodesin.
Falling Away

Falling Away voi viitata:
Falling Away (albumi), Crossfaden vuoden 2006 albumi
"Falling Away" (Jupiter Risingin kappale)
"Falling Away" (Marion Ravenin kappale)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Falling Away”, voi hakea sivunnimihaulla, laajalla sivunnimihaulla tai tekstihaulla.
Falli

| --- | --- |

: Wikipediassa ei ole artikkelia otsikolla Falli, koska aiheesta ei voi kirjoittaa kuin sanakirjamääritelmän verran. Katso falli kuitenkin Wikisanakirjasta, vapaasta sanakirjasta.
Il biglietto da mille

| Il biglietto da mille |
| --- | --- |
 Mary Cléo Tarlarini ja Eleuterio Rodolfi.
Pääosat:  Eleuterio Rodolfi, Mary Cléo Tarlarini
Valmistustiedot
Valmistusmaa:  Italia
Tuotantoyhtiö:  Società Anonima Ambrosio
Ensi-ilta:  2. joulukuuta 1912
Kesto:  392/250 metriä (15 min.)
Alkuperäiskieli:  mykkäelokuva
Aiheesta muualla
IMDb 
Infobox OKNimi-testi OK: 
Il biglietto da mille
Il biglietto da mille (”Tuhannen seteli”) on vuonna 1912 valmistunut italialainen mykkäelokuva. Tuntemattoman ohjaajan komedian pääosia esittävät Eleuterio Rodolfi ja Mary Cléo Tarlarini.
Juoni

Rodolfi hakkailee De Renzin vaimoa ja lupaa antaa tuhatlappusen tämän vaatemenoihin. Hän lainaa rahat De Renziltä, mutta ei tiedä miten maksaa ne takaisin. Rodolfi lähettää De Renzille kirjeen, jossa hän kertoo antaneensa rahat kadulla tapaamalleen vaimolle. Pariskunnan suhde pysyy salassa, mutta De Renzin vaimo ei ole kovin tyytyväinen.
Tuotanto

Ambrosio Filmin tuottama Il biglietto da mille on esimerkki ranskalaistyyppisestä ”porvarillisesta” tai ”bulevardikomediasta”, jonka teemoja ovat uskottomuus ja ilkikuriset rakkausjuonet. Eleuterio Rodolfi oli yksi tyylilajin tähdistä, joka toimi usein myös ohjaajana.
Restaurointi

Elokuvan saksankielisillä väliteksteillä varustettu värjätty nitraattikopio on säilynyt Torinon elokuvamuseon kokoelmissa. Se on restauroitu museon ja Bolognan elokuva-arkiston yhteistyönä vuonna 2009. Alkuperäisestä 392 metrin pituudesta on jäljellä 250 metriä. Restaurointi on nähtävissä elokuvamuseon Vimeo-sivustolla.
Aiheesta muualla

Il biglietto da mille Internet Movie Databasessa (englanniksi)
Eurocup Formula Renault 2.0 -kausi 2006

Eurocup Formula Renault 2.0 -kausi 2006 oli sarjan 16:s kausi. Kausi alkoi Belgian, Zolderin radalla ja päättyi Espanjan Barcelonassa. Sarjan mestaruuden voitti portugalilainen Filipe Albuquerque. Toiseksi sijoittui uusiseelantilainen Chris van der Drift ja kolmanneksi hollantilainen Carlo van Dam.
Ferdinand Lemström

Frans Fredrik Ferdinand Lemström (26. syyskuuta 1824 Asikkala – 8. kesäkuuta 1882 Heinola) oli suomalainen kauppias ja valtiopäivämies.
Lemströmin vanhemmat olivat vänrikki Carl Fredrik Lemström ja Sofia Lovisa Borgenström. Lemström muutti Asikkalasta ensin 1828 Elimäelle ja sieltä 1851 Heinolaan, jossa hän toimi kauppiaana. Hän oli porvarissäädyssä Heinolan edustaja valtiopäivillä  1863–1864.